Khabib Nurmagomedov

Khabib Abdulmanapovitj Nurmagomedov (russisk skrivemåde: Хабиб Абдулманапович Нурмагомедов, avarisk skrivemåde: ХIабиб ГӀабдулманапил НурмухӀамадов, engelsk skrivemåde: Khabib Abdulmanapovich Nurmagomedov), (født 20. september 1988 i Sidli i distriktet Tsumadin i Republikken Dagestan, Rusland) er en ubesejret russisk MMA-udøver af avarisk ophav som siden 2011 har været på kontrakt med Ultimate Fighting Championship (UFC), hvor han kæmper i vægtklassen letvægt. Han har på nuværende tidspunkt rekorden i den længste ubesejrede sejrs-stime i MMA, med 28 sejre, og er den første russer der har vundet en UFC-titel. Han er i øjeblikket den nuværende UFC letvægts-mester. I september, 2018, var han #8 på den officielle UFC pound-for-pound-rangliste. Han er kendt for sine effektive nedtagninger og ground and pound.

Tidlige liv 
Khabib Nurmagomedov blev født 20. september 1988 i Sidli i distriktet Tsumadin i det moderne Republikken Dagestan, Rusland Han er den anden ud af tre søskende, inklusive en storebror Magomed og lillesøster Amina.
Med en succesfuld brydetræner som far, Abdulmanap Nurmagomedov, voksede Khabib Nurmagomedov op med brydning fra barnsben af.
I 2001 flyttede familien fra landet til delrepublikkens hovedstad, Makhatsjkala. Her opdagede han MMA gennem en video som inspirerede ham til at gå ind for sporten. Efter flere år med fristilbrydning i bagagen valgte hans far at introducere ham for judo da han var 15 år. Hans far ønskede at Khabib skulle træne i den traditionelle dragt, kaldet gi. Siden da har han opnået sort bælte i judo. Som 17-årig blev Khabib introduceret for sambo, en grappling-baseret kampsport som også tillader slag. Han opnåede at blive både russisk mester og senere to gange verdensmester i sambo. I sine ældre år boede han i en kort periode i Kyiv, Ukraine, hvor han trænede i Combat Dobro.

MMA-karriere

Tidlige karriere 
I 2008 tog han skridtet over i mixed martial arts. Efter 16 sejre i træk i mindre organisationer, skrev han kontrakt med UFC i slutningen af 2011.

Ultimate Fighting Championship

Tidlige kampe 
I slutningen af 2011, skrev Nurmagomedov en 6-kamps-aftale i UFC’s letvægts-klasse.

I sin UFC-debut, den 20. januar, 2012 på UFC on FX 1, besjerede Nurmagomedov, Kamal Shalorus via submission i 3. omgang.

Nurmagomedov besejrede herefter Gleison Tibau den 7. juli, 2012 i UFC 148 via enstemmig afgørelse.

Nurmagomedov næste kamp var mod Thiago Tavares den 19. januar, 2013 i UFC on FX 7. Han vandt via K.O. i 1. omgang.

Nurmagomedov mødte Rafael dos Anjos den 19. april, 2014 i UFC on Fox 11. Han dominerede kampen via enstemmig afgørelse.

Nurmagomedov skulle have mødt Donald Cerrone den 27. september, 2014 i UFC 178. Men kampen blev aflyst efter at Nurmagomedov fik en knæskade. Han skulle senere have mødt Donald Cerrone den 23. maj, 2015 i UFC 187. Men, Nurmagomedov meldte afbud til kampen den 30. april på grund af en tilbagevendende knæskade. Han blev erstattet af John Makdessi.

I september, 2016 underskrev Nurmagomedov to kontrakter om en titelchance mod den regerende UFC-letvægts-mester, Eddie Alvarez, i enten UFC 205 eller UFC 206 kampprogrammet, hvor Dana White bekræftede kampen mellem de to til UFC 205. Men den 26. september offentliggjorde UFC at Alvarez i stedet skulle forsvare titlen mod Conor McGregor. Nurmagomedov udtrykte sin utilfredshed herved gennem social medier, ved at kalde Alvarez for en "bullshit champ" for at have afvist en kamp og for at møde McGregor i stedet, og ved at beskylde UFC for at være et "freak show".

Nurmagomedov mødte Edson Barboza den 30. december, 2017 i UFC 219. Nurmagomedov dominerede alle 3 omgange i kampen hvor han fik Barboza ned med adskillige take-downs og dominerede kampen via ground and pound. Han vandt kampen ved enstemmig afgørelse og vandt med den sjældne score 30-24 på alle 3 dommerstemmer.  Sejren tildelte ham ligeledes hans første Performance of the Night bonus.

UFC Letvægts-mester 
Fredag, den 3. august, 2018, blev det offentliggjort at Nurmagomedov skulle kæmpe sit første UFC-letvægt-titelforsvar mod Conor McGregor i UFC 229 den 6. oktober i Las Vegas.

Kontroverser

Busulykke på UFC 223 Mediedag 
I april 2018 blev et filmklip lagt ud på Internettet af et tilfældigt møde mellem Nurmagomedov og den russiske MMA-udøver Artem Lobov på et hotel i Brooklyn op til stævnet ved UFC 223. Klippet viste Nurmagomedov konfrontere Lobov med beskyldninger om negative udtalelser om ham. De to grupper har en lang historie bestående af fornærmelser og konfrontationer. Få dage senere dukkede Lobov op sammen med sin træningspartner Conor McGregor og en bande af andre uden for en bus som fragtede Nurmagomedov og flere andre udøvere såsom Rose Namajunas, Al Iaquinta, Karolina Kowalkiewicz, Ray Borg, og Michael Chiesa som skulle i kæmpe i UFC 223. Provokeret over Nurmagomedovs påtrængende og aggressive fremtoning overfor sin russiske træningspartner, gik Conor McGregor til hævnangreb på bussen med et bord. Resultatet blev en knust rude som skadede de to udøvere Chiesa and Borg, der sad inde i bussen. De røg begge på hospitalet og blev fjernet fra stævnets program. Nurmagomedov og McGregor havde været på kollisionskurs i længere tid og hændelsen gjorde et opgør nærmest uundgåeligt. Den 3. august, 2018 blev en kamp mellem de to officielt offentliggjort som hovedkampen ved stævnet UFC 229 i Las Vegas den 6. oktober, 2018.

Privatliv 
Nurmagomedov blev gift i juni, 2013. Han har en datter og en søn. Han er fan af Ansji Makhatjkala og Real Madrid-fodboldklubberne såvel som Ruslands fodboldlandshold.

Han har også trænet med SC Bazarganova i Kisiljurt i Dagestan (2012), Mamishev Fight Team i Sankt Petersborg (2012), Fight Spirit Team i Kolpino, Sankt Petersborg (2013), og KHK MMA Team i Bahrain (2015). I 2016, medstiftede han sin egen klub, "Eagles MMA Team" med Sijavudin Magomedov. Andre kæmpere i Eagles MMA Team inkluderer Ali Bagautinov, Vitalij Minakov, Islam Makhatjev, Vladimir Minejev, Sergej Pavlovitj, Akhmed Alijev og Mikhail Mokhnatkin. Nurmagomedov er en dedikeret Sunnimuslim og han optræder i EA Sports UFC 2 hvilket har skabt en del kontrovers da hans karakter laver Korsets tegn (højre til venstre) efter en sejr. EA undskyldte og sagde at de ville ændre fejltagelsen.

Nurmagomedov er en af flere kampsportsudøvere som har høstet kritik for at gæste Republikken Tjetjenien på invitation fra den russiske delrepubliks præsident Ramsan Kadyrov for at promovere Kadyrovs satsning på kampsport. Nurmagomedov sluttede sig til forsvarerne af Ramsan Kadyrov mod kritikken han blev tildelt i 2016 af den russiske MMA-legende og præsident for det russiske MMA-forbund, Fjodor Jemeljanenko, for at have arrangeret et MMA-stævne hvor også hans tre børn under tolv år kæmpede mod jævnaldrende. Jemeljanenko påpegede at i Rusland har barn under tolv år hverken lov til at deltage eller overvære MMA-stævner, og at udøverne på stævnet manglede det nødvendige beskyttelsesudstyr påkrævet for alle udøvere under 21 år.

Mesterskaber og hæder

MMA 

 Ultimate Fighting Championship
 UFC-letvægts-mester (1 gang, nuværende)
 Første russisk-fødte UFC-mester
 Flest takedowns i en UFC-kamp (21 takedowns i 27 forsøg; 3 omgange) vs. Abel Trujillo.
 Performance of the Night (1 gang) vs. Edson Barboza
 Atrium Cup
 Pankration Atrium Cup 2008 turneringsvinder
 M-1 Global
 M-1 Challenge: 2009 Selections
 Sherdog.com
 2013 Breakthrough Fighter of the Year.
 2016 Beatdown of the Year (vs. Michael Johnson).
 2016 Comeback Fighter of the Year
 Fightbooth.com
 2013 Staredown of the Year (vs. Abel Trujillo).
 MMAdna.nl
 2017 Performance of the Year
 World MMA Awards
 2016 International Fighter of the Year.

Sambo 
 World Combat Sambo Federation
 2009 World Combat Sambo Championships (-74 kg) Guldmedaljevinder
 2010 World Cup in Combat Sambo (-82 kg) Sølvmedaljevinder
 2010 World Combat Sambo Championships (-82 kg) Guldmedaljevinder
 Combat Sambo Federation of Russia
 2009 Russian Combat Sambo Championships (-74 kg) Guldmedaljevinder
 All-Russian Sambo Federation
 Russian Combat Sambo National Championships 21st (2010) (World Team Trials-FIAS)

Grappling 
 NAGA World Championship
 2012 Men's No-Gi Expert Welterweight Champion 
 2012 ADCC Rules No-Gi Expert Welterweight Champion

ARB (Army Hand-to-Hand Combat) 
 Russian Union of Martial Arts
 European Champion of Army Hand-to-Hand Combat

Pankration 
 International Pankration federation 
 European Pankration Champion

Rekordliste

Referencer

Eksterne henvisninger 
 Khabib Nurmagomedov – UFC.com

MMA-udøvere fra Rusland